După o perioadă în care temperaturile au fost peste media normală pentru această perioadă a anului, în ultimele zile sezonul rece și-a reintrat în drepturi. Administrația Națională de Meteorologie confirmă că și în zilele următoare vor fi temperaturi scăzute și vom avea lapoviță și ninsoare.
"În intervalul menționat, temporar vor fi precipitații slabe, sub formă de ninsoare în nordul și centrul Moldovei și mixte în sudul Moldovei, Dobrogea, cea mai mare parte a Munteniei și în sudul și estul Transilvaniei. În Carpații Orientali și Meridionali va ninge local moderat cantitativ (10…15 l/mp) și se va depune strat nou de zăpadă.
Vor fi intensificări ale vântului cu rafale în general de 40…50 km/h în estul, sud-estul țării și la munte, iar în cursul zilei de marți și în vest", menționează comunicatul ANM.
Avertizarea meteo este valabilă în intervalul 19 martie, ora 10.00 – 21 martie, ora 20.00.
Z.C.